Berlingske Tidende, 1812-09-25
München, den 10de September. Den 16de August var det 2det og 6te Armeecorps, under Hertugen af Reggiøs befaling, og hvoraf det sidste dannedes af bayerske Tropper, under General Grev Gouvion St. Cyr, forsamlede ved Polozk, paa den høire Bred af Düna. Cavalleriegeneral, Rigsgreve, v. Wrede, som commanderede det 2det bayerske Armeecorps, hvormed den franske lette Cavalleriebrigade Corbinau var forenet, fik Ordre at danne en Forpostkiæde paa Veien til Newel og Sebez. Kl. 12 begyndte det under Fyrst Wittgensteins Commando staaende fiendtlige Armeecorps at angribe Forposterne paa Veien til Newel, men blev drevet tilbage af Generalmajor Grev v. Beckers. Fienderne fortrængtes allevegne. Af deres Bevægelse kunde man slutte, at de alvorlig havde i Sinde at angribe det paa denne Side af Polozk opstillede Armeecorps. Af denne Aarsag tog man de fornødne Forholdsregler. Grev v. Wrede fik Stilling langs med Polotafleden; han besatte Landsbyen Spas, og anbetroede dens Forsvar til Generalmajor v. Vincenti. Kl. 8 rykkede Fienderne i stærke Colonner frem mod General Grev Wredes høire Fløi. Denne General lod strax Batterierne Gotthard og Gravenreuth føre op paa en Høi, paa venstre Side af Spas, og beordrede Oberst Deroi at dække dem, og vedligeholde Forbindelsen med Spas, hvorpaa han gav Generalmajor v. Beckers befaling, at dække den høire Fløi med sin Brigade. Strax derpaa begyndte Fienden Angrebet med Kanon- og Geværild. Den fiendtlige General søgte især at bemægtige sig Landsbyen Spas, men hans Angreb afsloges stedse. Endelig foretog han med mere Magt en Storm, og det lykkedes ham, uagtet alle Anstrængelser, at trænge de bayerske Tropper tilbage til Kirken og Slotshaven. Men nu styrtede den 2den Bataillon af 6te Linicinfanteriregiment over Polota, og begyndte en levende Geværild. Generalmajor v. Vincenti trængte paa samme Tid, med fældet Bajonet, frem fra Slotshaven, og saaledes bleve Fienderne, med stort Tab, drevne ud af Byen. De afløde dog ikke at fortsætte deres Angreb mod Spas, og den hele Linie, og rykkede ligeledes frem mod den franske Division paa Veien til SebeFienden løb atter Storm mod Spas og blev igien fordredet. Generalmajor v. Vinenti blev saaret i Fægtningen. Oberst, Grev Spa ner, som overtog Commanden, afslog ogsaa den tredie Storm. Men da Besætningen i Spas var bleven meget udmattet og svækket, lod General Grev v. Wrede den afløse, og overdrog til Oberst Grev Buttler, at forsvare den. Jmidlertid fortsatte Fienden haardnakket Angrebet paa hele Linien. Oberst Dervi aflagte de største Beviser paa Tapperhed; men da hans Mandskab var udmattet, blev han forstærket med en Bataillon af 5te og 11te Linicinfanterieregiment, og udholdt Kampen indtil Natten. Skiønt de to omtalte Batterier nedlagte hele Rækker af de fiendtlige Tropper, vedblev Fienden dog uafladelig at fornye sit Angreb. Den forreste Deel af Landsbyen Spas kom endelig i Brand, hvorved Fienden blev hindret fra at fortsætte sit Hovedangred mod samme. Da Rigsmarschal, Hertugen af Regio paa denne Tid blev haardt saaret, overtog Generaloberst, Grev St. Cyr, uagtet han selv var saaret, Commanden over det 2det og 6te Armeecorps. Ved indbrydende Nat holdt Fienden inde med Skydningen, og beskieftigede sig med at bringe sine Saarede og Døde tilbage. General Fyrst Wittigenstein togsit Hovedqvarteer i Priesimience, en Fierdingvei fra Spas. Den 18de afløste Infanteriegeneral Dervis Corps Cavalleriegeneral Gre i Vredes. Om Formiddagen holdt Fienderne sig rolige; men Kl. 4 om Eftermiddagen besluttede General, Grev St. Cor at angribe og leveret Slag. De havde Natten mellem den 17de og 18de samlet sig, og forøget deres Skyts til 100 Kanoner. General, Grev St. Chr lod saameget muelig sine Tropper marschere i Dalene, for ikke at giøre Opsigt, og lod dem indtage den Stilling, hvorfra de paa den bestemte Tid kunde bryde, frem. Mellem Kl. 3 og 4 bleve 31 bayerske Kanoner bragte op paa en Høi i Nærheden af Polota, paa høire Side af Spas, og med Opmærksomhed ventede man paa Angrebssignalet. Da dette lød fra de tolvpundige Kanoner henover Slaglinien, kastede ogsaa det store Batterie paa 31 Kanoner hele Lag af Kartetsker og Haubitsgranater ind i de fiendtlige Rækker, og i Slottet Presiemience, Fyrst Wittgensteins Hovedqvarteer. Da Fiendernes Forposter vare drevne tilbage, begyndte ogsaa deres talrige Artillerie at virke. Rask trængte nu, under Cavalleriegeneral v. Wrede, Generalmajor v. Beckers frem med det 3die Linicinfanterieregiment Prinds Carl, og det 7de Regiment Løwenstein, under Beskyttelse af Kanonerne. Denne Brigade faldt med fældet Bajonet ind paa Fienden. Jmidlertid borttog Bataillonen Lakoche den en Fierdingvei fra Spas ved Polota liggende Landsby Hamernia, for at true Fiendens yderste venstre Fløi. Den 1ste og 3die Brigade fulgte disse Bevægelser. Jnfanteriegeneral Dervis Armeecorps mar scherede ud af Spas. Fienderne anfaldt strax med en Hagel af Kugler, Kartetsker og Granater. Generalmajor v. Roglovich blev haardt saaret. Ved et Anfald blev Jnfanteriegeneral v. Deroi døde lig saaret i Underlivet af en Musketkugle og maatte forlade Valpladsen. - Jlden udbredtes nu med største Heftighed over hele Linien, Cavalleriegeneral Grev Wrede overtog Commanden over samtlige bayerske Tropper. Generalmajor Siebein fægtede med udmærket Tapperhed. Det 1ste Linieinfanterieregiment König, under Oberst Baron v. Strøhl, tvang det fiendtlige Cavallerie til at flygte, forfulgte det og reddede adskillige Kanoner. Fienden blev forjaget fra Slottet Pries, imience af det 9de Jnfanterieregiment. Kun ved fælleds Anstrængelser, urokkelig Standhaftighed og en dræbende Jld, blev Fienden, nødt til at trække sig tilbage imod Newel. Kl. 8 om Aftenen var den fuldkomneste Seier vundet. 21 Kanoner, en Mængde Muni tions= og Bagagevogne, samt 1500 Fangne kom i vor Magt. 4000 dræbte og saarede Fiender bleve paa Valpladsen; og Dagen derpaa indbragtes saamange Saarede eller Fangne fra de nærliggende Skove, at Fiendens Tab den 17de og 18de August, kan anslaaes til 9000 Mand. - For at skaffe sig nøie Kundskab om Fiendens nye Stilling, besluttede den commanderende General, Grev St. Cyr, at angribe Fienden, der havde posteret sig mellem Komchelewa og den til Bilor løbende Desile. Jfølge heraf satte General Grev Wrede den 22de August en stor Deel af det bayerske Armeecorps, under Generalmajor Siebein, i Bevægelse. Angrebet skeete med den 1ste lette Jnfanteriebataillon Gedoni, den 6te Laroche, 1ste Linieinfanterieregiment König, og det 9de Ysenburg. Men denne tapre General blev, ved sin Ankomst til den fiendtlige Stilling, modtaget med en saa heftig Kartetskeild, at han, inden den 1ste og 6te Bataillon kunde komme til, blev dødelig saaret i Underlivet, og Oberstlieutenant Gedoni dræbt af en Kugle, der gik ham giennem Brystet. Oberst, Baron v. Strøhl fortsatte Angrebet med rosværdig Jndsigt, Tapperhed og Aandsnærværelse. Fienden blev kastet ud af Desileen. - Ogsaa paa Dunas Bredder have Bayerns tapre Krigere bekrandset deres Faner med uvisnelige Laurbær. Dette Armeecorps er Nationens Stolthed, og denne vilde have Aarsag til høit at yttre sin Glæde, naar ikke Smerten over mange Fædrenelandet dyrebare Ofte, som udgiøde deres Blod paa Ærens Mark ved Tilkæmpelsen af denne Seier, blandede sig deri. - Den bayerske Armees Tab i Fægtningerne den 16de, 17de, 18de og 22de August bestaaer i følgende Døde: I General, 1 Generalmajor, 2 Oberster, 1 Oberste lieutenant, 4 Capitainer, 6 Lieutenanter, 129 Underofficerer og Soldater, ialt 144. Desuden ere 2 Generalmajorer, 3 Oberster, 2 Oberstlieutenanter, 10 Majorer, 33 Capitainer, 53 Lieutenanter, 1032 Underofficerer og Soldater saarede, og 3 Capitainer, 5 Lieutenanter, 707 Underofficerer og Soldater savnede. - Det er mærkeligt at imod 17 Underofficerer og Gemene ere 2 Officerer dræbte, og mod 10 Underofficerer og Soldater 1 Officeer saaret. Derimod er der kun 1 Officeer mod 89 Mand blandt de Savnede.